《故宫怨》
宋代·方凤

白日欲落何王宫，腥云颓树生烈风。
猕猱几年争聚族，饥蟒狞狰攫人肉。
熊豨肆毒夜横行，刺蛆刲血多飞鼪。
萤尻大如鹜，照见女鬼迎新故。
寒更鸱吻空哀哀，谁能化鹤还归来。
山都冶夷总难记，妖孤吹火月堕地。

作者简介：（1240—1321）宋元间婺州浦江人，一名景山，字韶卿(韶父)，号岩南。宋末恩授容州文学，入元不仕。善为古今诗，不缘雕琢，体裁纯密，自成一家。有《存雅堂稿》等。